EL

Βρυξέλλες, 19.6.2006

COM(2006) 317 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης

ΠΡΟΛΟΓΟΣ

Το παρόν έγγραφο θα επισυναφθεί στο σχέδιο προϋπολογισμού για το 2007, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Το άρθρο 8 παράγραφος 3 του δημοσιονομικού κανονισμού της 27ης Μαρτίου 2003, ο οποίος εφαρμόζεται στο 9ο Ευρωπαϊκό Ταμείο Ανάπτυξης [1], εφεξής ΕΤΑ, προβλέπει ότι το παρόν έγγραφο θα τεθεί στη διάθεση του Συμβουλίου στις 15 Ιουνίου, και ότι αυτά τα στοιχεία θα χρησιμεύσουν ως βάση για την ενδιάμεση εκτίμηση των αναλήψεων υποχρεώσεων και των πληρωμών.

Σύμφωνα με τη μορφή που είχε τα προηγούμενα έτη, αυτό το έγγραφο περιέχει:

– την κατάσταση εκτέλεσης των ΕΤΑ (6ου έως 9ου) στις 31.12.2005·

– τις προβλέψεις εκτέλεσης του προϋπολογισμού για το τρέχον οικονομικό έτος·

– τις προβλέψεις δαπανών για το οικονομικό έτος 2007.

Όσον αφορά τη χρηματοδότηση των ΕΤΑ, οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα Επενδύσεων (ΕΤΕ) για τα μέσα του 9ου ΕΤΑ τα οποία διαχειρίζεται η ΕΤΕ (επενδυτική διευκόλυνση και επιδοτήσεις επιτοκίου). Για όλα τα άλλα μέσα, συμπεριλαμβανομένων των παλαιών μέσων τα οποία διαχειρίζεται η ΕΤΕ (κεφάλαια επιχειρηματικού κινδύνου και επιδοτήσεις επιτοκίου), οι συνεισφορές καταβάλλονται στην Επιτροπή.

Εκτός εάν ορίζεται διαφορετικά, όλα τα ποσά των αναλήψεων υποχρεώσεων και των πληρωμών που αναφέρονται στην παρούσα ανακοίνωση, είναι «ακαθάριστα» δηλ. πριν αφαιρεθούν οι αποδεσμεύσεις και οι εισπράξεις. Η μέθοδος αυτή είναι ίδια με τη μέθοδο που χρησιμοποιείται για τον γενικό προϋπολογισμό της Ένωσης.

ΕΙΣΑΓΩΓΗ

Η Επιτροπή και η ΕΤΕ έχουν αναπροσαρμόσει, για καθεμιά από τις χώρες ΑΚΕ [2] και ΥΧΕ [3], τις προβλέψεις των αναλήψεων υποχρεώσεων και των πληρωμών για τα οικονομικά έτη 2006 και 2007. Ιδιαίτερη προσοχή δόθηκε στην εκτίμηση των πληρωμών με διπλό στόχο: αφενός, να μπορέσουν τα κράτη μέλη να προβλέψουν όσο το δυνατόν ακριβέστερα ποσά στους εθνικούς προϋπολογισμούς τους και, αφετέρου, να εξασφαλιστεί η ύπαρξη επαρκών δημοσιονομικών πόρων για το ΕΤΑ, ώστε να αποφευχθούν προβλήματα λόγω ανεπάρκειας ταμειακών διαθεσίμων.

Σύμφωνα με το άρθρο 8 του δημοσιονομικού κανονισμού που εφαρμόζεται στο 9ο ΕΤΑ [4], οι εκτιμήσεις αυτές θα αναθεωρηθούν στο πλαίσιο της ανακοίνωσης του Οκτωβρίου 2006.

Το παράρτημα 1 παρουσιάζει την κατάσταση εκτέλεσης του ΕΤΑ στις 31 Δεκεμβρίου 2005 και το παράρτημα 2 παρουσιάζει μια επισκόπηση των αναλήψεων υποχρεώσεων και των πληρωμών που πραγματοποιήθηκαν το 2004 και το 2005 για τα κυριότερα μέσα. Το παράρτημα 3 παρουσιάζει τις νέες εκτιμήσεις των αναλήψεων υποχρεώσεων και των πληρωμών για το 2006 και το 2007 και τις συγκρίνει με τα στοιχεία που αναφέρονται στην ανακοίνωση του Οκτωβρίου 2005 [5]. Το παράρτημα 4 παρουσιάζει τη χρηματοοικονομική κατάσταση και ιδίως τα συνολικά ποσά των συνεισφορών που πρέπει να καταβάλλουν τα κράτη μέλη για τη χρηματοδότηση του ΕΤΑ. Τέλος, το παράρτημα 5 παρουσιάζει την κατανομή των συνεισφορών ανά κράτος μέλος για το έτος 2006.

Το ακόλουθο διάγραμμα παρέχει μια γενική εικόνα της εξέλιξης των αναλήψεων υποχρεώσεων και των πληρωμών, που πραγματοποιήθηκαν στο παρελθόν και που αναμένονται τα έτη 2006/2007 (Επιτροπή και ΕΤΕ). Εμφανίζει καθαρά μια ανοδική διαρθρωτική τάση των πληρωμών από το 2000 και μετά.

(...PICT...)

- - αναλήψεις υποχρεώσεων· __ Πληρωμές

1. ΚΑΤΑΣΤΑΣΗ ΕΚΤΕΛΕΣΗΣ ΤΩΝ ΕΥΡΩΠΑΪΚΩΝ ΤΑΜΕΙΩΝ ΑΝΑΠΤΥΞΗΣ ΣΤΙΣ 31 ΔΕΚΕΜΒΡΙΟΥ 2005

1.1. Τα διαθέσιμα ποσά στις 31 Δεκεμβρίου 2005

Το συνολικό ποσό των διαθέσιμων χορηγήσεων στο πλαίσιο των ΕΤΑ (6ου έως 9ου) στο τέλος του έτους 2005 για την Επιτροπή και την ΕΤΕ ήταν 46.823 εκατομμύρια ευρώ. Από το ποσό αυτό, 39.894 εκατομμύρια ευρώ διατέθηκαν για αναλήψεις υποχρεώσεων και 28.657 εκατομμύρια ευρώ για πληρωμές. Από το υπόλοιπο των υποχρεώσεων που δεν έχουν αναληφθεί (6.929 εκατομμύρια ευρώ), 5.851 εκατομμύρια ευρώ εμπίπτουν στην αρμοδιότητα της Επιτροπής η οποία θα προβεί στις αντίστοιχες αναλήψεις υποχρεώσεων πριν από τα τέλη του 2007. Τα στοιχεία αυτά λαμβάνουν υπόψη την πλήρη χρησιμοποίηση του υπό όρους ποσού του ενός δισεκατομμυρίου ευρώ. Το παράρτημα 1 περιλαμβάνει λεπτομερέστερα στοιχεία.

Αντίθετα με το υπόλοιπο έγγραφο, τα στοιχεία που παρουσιάζονται σ’ αυτό το σημείο 1.1 και στο παράρτημα 1 είναι «καθαρά», δηλ. λαμβάνουν υπόψη τις αποδεσμεύσεις και τις εισπράξεις. Αυτό είναι αναγκαίο για να γίνει γνωστό το επίπεδο των διαθέσιμων ποσών που είναι εξ ορισμού «καθαρά».

1.2. Η εκτέλεση των ΕΤΑ το 2005

1.2.1. Οι αναλήψεις υποχρεώσεων

Με συνολικό ποσό 3.511 εκατομμυρίων ευρώ, η Επιτροπή πραγματοποίησε το στόχο της (ποσό 3.500 εκατομμυρίων ευρώ, που είχε ανακοινωθεί τον Οκτώβριο 2004 και έκτοτε παρέμεινε αμετάβλητο). Οι αναλήψεις υποχρεώσεων της ΕΤΕ στο πλαίσιο της επενδυτικής διευκόλυνσης (περιλαμβανομένων των επιδοτήσεων επιτοκίου), ανήλθαν σε 504 εκατομμύρια ευρώ έναντι εκτιμήσεων ύψους 597 εκατομμυρίων ευρώ όπως αναφέρθηκε στην ανακοίνωση του Οκτωβρίου 2005. Επομένως, για τα δύο όργανα, οι αναλήψεις υποχρεώσεων του 2005 υπερέβαιναν κατά τι τα 4 δισεκατομμύρια ευρώ. Λεπτομερέστερα στοιχεία παρουσιάζονται στα παραρτήματα 2 και 3.

Η Επιτροπή προέβη σε αποδεσμεύσεις της τάξης των 476 εκατομμυρίων ευρώ. Το ποσό αυτό είναι σχετικά υψηλό σε σύγκριση με εκείνο των τελευταίων ετών (ο ετήσιος μέσος όρος από το 2000 έως το 2004 είναι 325 εκατομμύρια ευρώ), και αντικατοπτρίζει τις προσπάθειες της Επιτροπής να ακολουθήσει μια ενεργό πολιτική ανακατανομής των δημοσιονομικών πόρων πριν από την έναρξη ισχύος του 10ου ΕΤΑ.

1.2.2. Οι πληρωμές

Οι πληρωμές που πραγματοποιήθηκαν το 2005 (2.699 εκατομμύρια ευρώ για την Επιτροπή + ΕΤΕ) αντιπροσωπεύουν το μεγαλύτερο έως τώρα ποσό και επιβεβαιώνουν τη θετική διαρθρωτική τάση του όγκου των πληρωμών.

Με ποσό 2.544 εκατομμύρια ευρώ, η Επιτροπή υλοποίησε σχεδόν το 98% του προβλεπόμενου όγκου πληρωμών του Οκτωβρίου του περασμένου έτους (2.596 εκατομμύρια ευρώ) και το 97% του εκτιμηθέντος όγκου πληρωμών τον Οκτώβριο 2004. Η μικρή υστέρηση στη χρησιμοποίηση αιτιολογείται από την υπερεκτίμηση των αναγκών για τα κεφάλαια επιχειρηματικού κινδύνου των παλαιών ΕΤΑ (καταβλήθηκαν 61 εκατομμύρια ευρώ ενώ οι εκτιμήσεις της ΕΤΕ ανέφεραν 117 εκατομμύρια ευρώ). Οι λοιπές διακυμάνσεις εξουδετερώνονται. Όσον αφορά την επενδυτική διευκόλυνση (και τις επιδοτήσεις επιτοκίου), η ΕΤΕ πραγματοποίησε πληρωμές ύψους 155 εκατομμυρίων ευρώ, ενώ στις εκτιμήσεις της τον Οκτώβριο αναφερόταν ποσό 190 εκατομμυρίων ευρώ. Στα παραρτήματα 2 και 3 παρατίθενται λεπτομερέστερα στοιχεία.

1.2.3. Οι χρηματοοικονομικές κινήσεις το 2005

Το παράρτημα 4 παρουσιάζει τα υπόλοιπα στην αρχή και στο τέλος του 2005, τις συνεισφορές των κρατών μελών στο ΕΤΑ καθώς και τις πληρωμές. Ο πίνακας δεν περιλαμβάνει τις πληρωμές που πραγματοποιήθηκαν στο πλαίσιο του μέσου Stabex (71 εκατομμύρια ευρώ) ούτε στο πλαίσιο ειδικών μέτρων για τη Λαϊκή Δημοκρατία του Κονγκό (98 εκατομμύρια ευρώ) διότι οι δαπάνες αυτές πραγματοποιήθηκαν από ειδικούς λογαριασμούς οι οποίοι είχαν ήδη τροφοδοτηθεί στο παρελθόν από τα κράτη μέλη. Επομένως δεν είχαν απαιτηθεί νέοι δημοσιονομικοί πόροι μέσω των συνήθων διαδικασιών πρόσκλησης για καταβολή συνεισφορών.

Όσον αφορά την Επιτροπή, το διαθέσιμο ταμειακό υπόλοιπο για επιχειρησιακούς σκοπούς στα τέλη του 2005 ανήρχετο σε περίπου 137 [6] εκατομμύρια ευρώ. Το υπόλοιπο αυτό υπερβαίνει το προβλεπόμενο (66 εκατομμύρια ευρώ) κυρίως λόγω της μείωσης των δαπανών για κεφάλαια επιχειρηματικού κινδύνου και, σε μικρότερο βαθμό, της αύξησης των εισπραχθέντων ποσών. Αν και το υπόλοιπο είναι υψηλότερο από ό,τι τα 2 τελευταία έτη, παραμένει σημαντικά χαμηλότερο από το επίπεδο των προηγούμενων ετών (340 εκατομμύρια ευρώ κατά μέσο όρο για τα έτη 1998 έως 2002). Όσον αφορά την ΕΤΕ, το υπόλοιπο στο τέλος του οικονομικού έτους ήταν 141 εκατομμύρια ευρώ.

2. ΠΡΟΒΛΕΨΗ ΔΗΜΟΣΙΟΝΟΜΙΚΗΣ ΕΚΤΕΛΕΣΗΣ ΓΙΑ ΤΑ ΟΙΚΟΝΟΜΙΚΑ ΕΤΗ 2006 ΚΑΙ 2007

2.1. Οι αναλήψεις υποχρεώσεων

2.1.1. Το οικονομικό έτος 2006

· Με ποσό ύψους 586 εκατομμυρίων ευρώ για την επενδυτική διευκόλυνση και τις επιδοτήσεις επιτοκίου, η ΕΤΕ παραμένει εντός των ορίων των στοιχείων που ανακοινώθηκαν τον Οκτώβριο 2005.

· Όσον αφορά την Επιτροπή, οι νέες εκτιμήσεις για 3.400 εκατομμύρια ευρώ επιβεβαιώνουν το συνολικό ποσό που ανακοινώθηκε ήδη τον Οκτώβριο 2005 και παραμένουν πολύ πάνω από τις μετριοπαθείς προβλέψεις του Ιουνίου του περασμένου έτους (3.100 εκατομμύρια ευρώ).

· Το συνολικό επίπεδο των αναλήψεων υποχρεώσεων αναπροσαρμόστηκε προς τα πάνω στα 3.986 εκατομμύρια ευρώ.

2.1.2. Το οικονομικό έτος 2007

· Η Τράπεζα προβλέπει ότι θα μπορέσει να αναλάβει υποχρεώσεις ύψους 395 εκατομμυρίων ευρώ στο πλαίσιο της επενδυτικής διευκόλυνσης και των επιδοτήσεων επιτοκίου.

· Παρά το γεγονός ότι, στην ανακοίνωση του Οκτωβρίου 2005, η Επιτροπή είχε βασίσει τις προβλέψεις της για το 2007 στον κύκλο των αναλήψεων υποχρεώσεων για τα προηγούμενα ΕΤΑ, στην προκείμενη περίπτωση βασίστηκε σε συγκεκριμένες δραστηριότητες. Οι νέες εκτιμήσεις, από τις οποίες προκύπτει συνολικό ποσό 3.450 εκατομμυρίων ευρώ [7], επιβεβαιώνουν ότι η Επιτροπή θα μπορέσει, πριν από το τέλος του οικονομικού έτους 2007, να τηρήσει τις δεσμεύσεις της να χρησιμοποιήσει εξ ολοκλήρου το χρηματοδοτικό κονδύλιο που είχε διατεθεί δυνάμει της συμφωνίας του Κοτονού.

· Κατά συνέπεια, οι συνολικές αναλήψεις υποχρεώσεων (Επιτροπή και ΕΤΕ) αναμένεται να ανέλθουν σε 3.845 εκατομμύρια ευρώ.

2.2. Οι πληρωμές

2.2.1. Το οικονομικό έτος 2006

· Η ΕΤΕ αναθεώρησε τις προβλέψεις της προς τα πάνω, από 240 εκατομμύρια ευρώ τον Οκτώβριο 2005 σε 315 εκατομμύρια ευρώ σήμερα, εκ των οποίων 270 εκατομμύρια ευρώ θα χρησιμοποιηθούν για την επενδυτική διευκόλυνση και 45 εκατομμύρια ευρώ για τις επιδοτήσεις επιτοκίου.

· Όπως και κατά τα τελευταία χρόνια, η Επιτροπή έστρεψε την προσοχή της στην αναπροσαρμογή των προβλέψεων όσον αφορά τις πληρωμές. Η πρόβλεψη μπορεί να κατανεμηθεί ανά έργο (ανάληψη υποχρέωσης) και ανά σύμβαση. Από τη νέα πρόβλεψη προκύπτει συνολικό ποσό 2.750 εκατομμυρίων ευρώ για την Επιτροπή, δηλ. ποσό περίπου αμετάβλητο από την εκτίμηση του Οκτωβρίου 2005 (2.784 εκατομμύρια ευρώ). Η μικρή μείωση εξηγείται κυρίως με την αναθεώρηση προς τα κάτω από την ΕΤΕ των πληρωμών στο πλαίσιο των παλαιών μέσων (κεφάλαια επιχειρηματικού κινδύνου και επιδοτήσεις επιτοκίου) από 106 εκατομμύρια ευρώ σε 82 εκατομμύρια ευρώ. Οι άλλες διαφορές σχεδόν αλληλοεξουδετερώνονται. Η ανοδική τάση των πληρωμών για το Stabex μαρτυρούν τη βούληση της Επιτροπής να ενεργοποιήσει εκ νέου το σύστημα αυτό.

· Οι αναθεωρημένες πληρωμές της Επιτροπής και της ΕΤΕ ανέρχονται συνολικά σε 3.065 εκατομμύρια ευρώ, δηλ. σε επίπεδο που ανταποκρίνεται περίπου στις προβλέψεις του περασμένου Οκτωβρίου (3.024 εκατομμύρια ευρώ).

2.2.2. Το οικονομικό έτος 2007

Για το 2007, οι συνολικές πληρωμές εκτιμώνται σε 3.260 εκατομμύρια ευρώ, ποσό το οποίο περιλαμβάνει:

· 410 εκατομμύρια ευρώ για την ΕΤΕ στο πλαίσιο του 9ου ΕΤΑ, εκ των οποίων 330 για την επενδυτική διευκόλυνση·

· 2.850 εκατομμύρια ευρώ για τα μέσα που διαχειρίζεται η Επιτροπή.

Τα στοιχεία αυτά θα πρέπει να ερμηνεύονται με σύνεση, εφόσον αναφέρονται στο απώτερο μέλλον.

3. ΠΡΟΒΛΕΠΟΜΕΝΗ ΧΡΗΜΑΤΟΟΙΚΟΝΟΜΙΚΗ ΚΑΤΑΣΤΑΣΗ ΓΙΑ ΤΟ 2006 ΚΑΙ ΤΟ 2007

Για να αντιμετωπίσει την αύξηση όσον αφορά τις προβλέψεις πληρωμών, η ΕΤΕ ζητά την αύξηση των συνεισφορών του 2006 κατά 40 εκατομμύρια ευρώ (180 εκατομμύρια ευρώ αντί των 140 εκατομμυρίων ευρώ).

Από την άλλη πλευρά, οι συνεισφορές των κρατών μελών στην Επιτροπή μπορεί να μειωθούν από 2.590 σε 2.510 εκατομμύρια ευρώ. Αυτό οφείλεται σε ορισμένους παράγοντες που παρατίθενται στον πίνακα του παραρτήματος 4. Πρώτος παράγοντας είναι η μείωση των προβλέψεων πληρωμών για τα κεφάλαια επιχειρηματικού κινδύνου (-80 εκατομμύρια ευρώ και για τα δύο έτη, 2005 και 2006). Στη συνέχεια, παρατηρείται μικρή μείωση του όγκου των πληρωμών στο πλαίσιο άλλων μέσων (-63 εκατομμύρια ευρώ για το 2005 και το 2006), με εξαίρεση το μέσο Stabex [8] (για το οποίο οι πόροι έχουν ήδη καταβληθεί στο παρελθόν). Τέλος, και η αναθεώρηση προς τα πάνω των εισπράξεων σημαίνει ότι χρειάζονται λιγότερες συνεισφορές (-33 εκατομμύρια ευρώ για το 2005 και το 2006).

Η Επιτροπή προτείνει 2η δόση ελαφρώς μικρότερη από τη δόση που προβλεπόταν τον Οκτώβριο (910 εκατομμύρια ευρώ αντί των 1000 εκατομμυρίων ευρώ). Με βάση τις τρέχουσες εκτιμήσεις, θα ήταν δυνατή η μείωση και της 3ης δόσης (200 εκατομμύρια ευρώ αντί των 290 εκατομμυρίων ευρώ). Η Επιτροπή θα επανεκτιμήσει την κατάσταση στην ανακοίνωσή της του Οκτωβρίου 2006. Από την άλλη πλευρά, η ΕΤΕ ζήτησε 100 εκατομμύρια ευρώ – έναντι του ποσού των 60 εκατομμυρίων ευρώ που προβλεπόταν τον Οκτώβριο – με βάση τις υψηλότερες προβλέψεις εκταμιεύσεων.

Οι προκαταρκτικές εκτιμήσεις των απαιτούμενων συνεισφορών για το 2007 είναι 3.100 εκατομμύρια ευρώ. Σημειώνεται σημαντική αύξηση των συνεισφορών μεταξύ του 2003 και των εκτιμήσεων του 2007 (2003: 2.200 εκατομμύρια ευρώ· 2004 : 2.340 εκατομμύρια ευρώ· 2005 : 2.640 εκατομμύρια ευρώ)· αυτό καταδεικνύει ότι το ΕΤΑ καθίσταται πιο αποτελεσματικό.

ΠΑΡΑΡΤΗΜΑ 1

Ενοποιημένη κατάσταση των ΕΤΑ (6ο έως 9ο) για τις χώρες ΑΚΕ και τις ΥΧΕ στις 31 Δεκεμβρίου 2005 (εκατομμύρια ευρώ)

| Χορηγήσεις | Αναλήψεις υποχρεώσεων | Πληρωμές |

ΕΠΙΤΡΟΠΗ | | | |

Εθνικές χορηγήσεις και χορηγήσεις ΥΧΕ | 23 967 | 20 258 | 13 023 |

CDE [9], CTA [10] και APP [11] | 107 | 105 | 61 |

Αποθεματικό μακροπρόθεσμης ανάπτυξης | 864 | 0 | 0 |

Περιφερειακή συνεργασία | 6 431 | 5 338 | 3 344 |

Επιδοτήσεις επιτοκίου | 391 | 391 | 352 |

Κεφάλαια επιχειρηματικού κινδύνου (6ο έως 8ο ΕΤΑ) | 2 541 | 2 541 | 2 198 |

Μέσο διαρθρωτικής προσαρμογής | 2 728 | 2 728 | 2 649 |

Βοήθεια έκτακτης ανάγκης | 723 | 723 | 722 |

Βοήθεια στους πρόσφυγες | 297 | 297 | 271 |

STABEX | 3 862 | 3 862 | 3 477 |

Ορυκτά προϊόντα | 697 | 697 | 578 |

Χρησιμοποίηση τόκων | 38 | 38 | 32 |

Μεταφορά από το 1ο στο 5ο ΕΤΑ | 422 | 422 | 398 |

Ελάφρυνση του χρέους (7ο και 8ο ΕΤΑ) | 1 100 | 1 100 | 1 100 |

Μελέτες και ΤΒ [12] για τις ΥΧΕ | 2 | 1 | 0 |

Δαπάνες εφαρμογής | 125 | 125 | 109 |

Ειδική βοήθεια Λ.Δ. του Κονγκό | 108 | 92 | 89 |

Διάφορα έσοδα | 53 | 9 | 0 |

Μερικό σύνολο | 44 455 | 38 727 | 28 403 |

ΕΤΕ (9ο ΕΤΑ) | | | |

Επιδοτήσεις επιτοκίου | 188 | 38 | 38 |

Επενδυτική διευκόλυνση | 2 057 | 1 130 | 216 |

Μερικό σύνολο | 2 245 | 1 167 | 254 |

Υπό όρους ποσό του ενός δισεκατομμυρίου ευρώ | 123 | | |

ΓΕΝΙΚΟ ΣΥΝΟΛΟ (6ο έως 9ο ΕΤΑ) | 46 823 | 39 894 | 28 657 |

Αντίθετα από τα άλλα ποσά που αναφέρθηκαν στον παρόν έγγραφο, τα στοιχεία που παρουσιάζονται σ’αυτόν τον πίνακα είναι «καθαρά», δηλ. λαμβάνονται υπόψη οι αποδεσμεύσεις και οι εισπράξεις (αυτό είναι αναγκαίο για να γίνει γνωστό το επίπεδο των διαθέσιμων ποσών που είναι εξ ορισμού «καθαρό»).

ΠΑΡΑΡΤΗΜΑ 2

Κατανομή των δαπανών ανά μέσο για τα έτη 2004 και 2005

εκατομμύρια ευρώ

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

(...PICT...)

| 2004 | 2005 |

| αναλήψεις υποχρεώσεων | πληρωμές | αναλήψεις υποχρεώσεων | πληρωμές |

ΕΠΙΤΡΟΠΗ | | | | |

6ο έως 8ο ΕΤΑ | | | | |

Ενδεικτικά προγράμματα | - | 1 075,1 | - | 887.7 |

Εκτός ενδεικτικών προγραμμάτων | | | | |

Επιδοτήσεις επιτοκίου | - | 9,8 | - | 0,4 |

Βοήθεια έκτακτης ανάγκης | - | 2,5 | - | 1,9 |

Βοήθεια στους πρόσφυγες | - | 26,9 | - | 9,4 |

Κεφάλαια επιχειρηματικού κινδύνου | - | 143,3 | - | 60,8 |

Ορυκτά προϊόντα | - | 27,4 | - | 15,0 |

STABEX | 9.6 | 7,3 | 8.8 | 70,8 |

Μέσο διαρθρωτικής προσαρμογής | - | 89,7 | - | 15 ,9 |

Υπόλοιπα 4ου και 5ου ΕΤΑ | - | 11,2 | - | 5,6 |

Δαπάνες εφαρμογής | - | 16,4 | - | 1,9 |

Μερικό σύνολο | 9,6 | 334,5 | 8.8 | 181,6 |

| | | | |

9ο ΕΤΑ + μεταβατικά μέτρα | | | | |

Κονδύλιο Α | 1 739,5 | 654,7 | 2 806,3 | 950,5 |

Κονδύλιο Β | 230,2 | 144,4 | 288,0 | 192,8 |

Περιφερειακά σχέδια | 134,1 | 12,3 | 217,2 | 23,8 |

Σχέδια ενδο – ΑΚΕ Κοτονού | 413,6 | 158,9 | 143,0 | 131,5 |

Δαπάνες εφαρμογήςΛΔ του Κονγκό | 1,892,0 | 56,50,1 | 7,30,0 | 54,089,2 |

Άλλα | 27,0 | 27,7 | 40,5 | 33,2 |

Μερικό σύνολο | 2 638,2 | 1 054,6 | 3 502,3 | 1 475,0 |

| | | | |

Σύνολο που διαχειρίζεται η Επιτροπή | 2 647,8 | 2 464,3 | 3 511,1 | 2 544,3 |

ΕΤΕ (9ο ΕΤΑ) | | | | |

Επενδυτική διευκόλυνση + επιδοτήσεις επιτοκίου | 324,5 | 95,3 | 503,8 | 154,5 |

ΣΥΝΟΛΟ ΕΤΑ | 2 972,3 | 2 559,6 | 4 014,9 | 2 698,8 |

| Παράρτημα 3 – Αναλήψεις υποχρεώσεων και πληρωμές το 2005 και εκτιμήσεις για το 2006 και το 2007 (εκατομμύρια ευρώ) |

| | 2005 | 2006 | 2007 |

| | COM Οκτ. 2005 (**) | Υλοποίηση | COM Οκτ. 2005 (**) | Αναθεώρηση | COM Οκτ. 2005 (**) | Αναθεώρηση |

ΑΝΑΛΗΨΕΙΣ ΥΠΟΧΡΕΩΣΕΩΝ | | | | | | |

| Χρηματοδοτική διευκόλυνση «Ειρήνη» | - | - | 0 | 50 | | 0 |

| Χρηματοδοτική διευκόλυνση για το νερό | 80 | 80 | 225 | 185 | | 190 |

| Άλλα μέτρα από το υπό όρους ποσό του ενός δισεκατομμυρίου ευρώ | 0 | 0 | 330 | 326 | | 174 |

| STABEX (τόκοι σε προστατευμένους λογαριασμούς) | 10 | 9 | 10 | 10 | | 10 |

| Άλλα | 3.410 | 3.422 | 2.835 | 2.829 | | 3.076 |

| Σύνολο για την Επιτροπή | 3.500 | 3.511 | 3.400 | 3.400 | | 3.450 |

| Επενδυτική διευκόλυνση | 537 | 473 | 511 | 526 | | 295 |

| Επιδοτήσεις επιτοκίου | 60 | 31 | 60 | 60 | | 100 |

| Σύνολο για τα μέσα της ΕΤΕ (9ο ΕΤΑ) | 597 | 504 | 571 | 586 | | 395 |

| ΣΥΝΟΛΟ | 4.097 | 4.015 | 3.971 | 3.986 | 3.150 | 3.845 |

ΠΛΗΡΩΜΕΣ | | | | | | |

| Χρηματοδοτική διευκόλυνση «Ειρήνη» | 88 | 88 | 45 | 124 | | 12 |

| Χρηματοδοτική διευκόλυνση για το νερό | 5 | 5 | 41 | 44 | | 89 |

| Άλλα μέτρα από το υπό όρους ποσό του ενός δισεκατομμυρίου ευρώ | 0 | 0 | 44 | 60 | | 188 |

| Κεφάλαια επιχειρηματικού κινδύνου (*) | 117 | 61 | 106 | 82 | | 71 |

| Ελάφρυνση χρέους | 0 | 0 | 60 | 60 | | 100 |

| Άλλα | 2.245 | 2.230 | 2.443 | 2.297 | | 2.300 |

| Μερικό σύνολο | 2.455 | 2.384 | 2.739 | 2.667 | | 2.760 |

| STABEX | 52 | 71 | 45 | 83 | | 90 |

| Λ. Δ. του Κονγκό | 89 | 89 | 0 | 0 | | 0 |

| Σύνολο για την Επιτροπή | 2.596 | 2.544 | 2.784 | 2.750 | | 2.850 |

| Επενδυτική διευκόλυνση | 150 | 119 | 200 | 270 | | 330 |

| Επιδοτήσεις επιτοκίου | 40 | 35 | 40 | 45 | | 80 |

| Σύνολο για τα μέσα της ΕΤΕ (9ο ΕΤΑ) | 190 | 155 | 240 | 315 | | 410 |

| ΣΥΝΟΛΟ | 2.786 | 2.699 | 3.024 | 3.065 | 3.350 | 3.260 |

* συμπεριλαμβανομένων των επιδοτήσεων επιτοκίου στο πλαίσιο παλαιότερων ΕΤΑ | ** όπως τροποποιήθηκε από την ΕΤΕ (βλ. έγγρ. Συμβουλίου αριθ. 161/05 ΑΚΕ) |

Παράρτημα 4 – Χρηματοοικονομική κατάσταση το 2005 και προβλέψεις για το 2006 και 2007 – Με εξαίρεση το STABEX και τον ειδικό λογαριασμό ΛΔ του Κονγκό (*) (εκατ. ευρώ) |

| | COM Οκτ. 2005 (**) | Αναθεώρηση |

| | Επιτροπή | ΕΤΕ | ΣΥΝΟΛΟ | Επιτροπή | ΕΤΕ | ΣΥΝΟΛΟ |

| | | 9ο ΕΤΑ | | | 9ο ΕΤΑ | |

(...PICT...)

(...PICT...)

2005 | Υπόλοιπο την 01.01.2005 | 62 | 8 | 70 | 62 | 6 | 68 |

| Συνεισφορές 2004 που καταβλήθηκαν το 2005 | 42 | | 42 | 42 | | 42 |

| Συνεισφορές 2005 εκ των οποίων: | 2.350 | 290 | 2.640 | 2.336 | 290 | 2.626 |

| 1η δόση (***) | 1.360 | 60 | 1.420 | 1.360 | 60 | 1.420 |

| 2η δόση | 750 | 250 | 1.000 | 750 | 250 | 1.000 |

| 3η δόση | 240 | -20 | 220 | 226 | -20 | 206 |

| Τόκοι και άλλα | 25 | | 25 | 26 | | 26 |

| Εισπράξεις | 42 | | 42 | 55 | | 55 |

| Πληρωμές | -2.455 | -190 | -2.645 | -2.384 | -155 | -2.539 |

| Υπόλοιπο στις 31.12.2005 | 66 | 108 | 174 | 137**** | 141 | 278 |

| Συνεισφορές 2005 που καταβλήθηκαν το 2006 | | | | 14 | | 14 |

2006 | Συνεισφορές 2006 εκ των οποίων: | 2.690 | 140 | 2.830 | 2.510 | 180 | 2.690 |

| 1η δόση | 1.400 | 60 | 1.460 | 1.400 | 60 | 1.460 |

| 2η δόση | 1.000 | 60 | 1.060 | 910 | 100 | 1.010 |

| 3η δόση | 290 | 20 | 310 | 200 | 20 | 220 |

| Τόκοι και άλλα έσοδα | 10 | | 10 | 10 | | 10 |

| Εισπράξεις | 40 | | 40 | 60 | | 60 |

| Πληρωμές | -2.739 | -240 | -2.979 | -2.667 | -315 | -2.982 |

| Υπόλοιπο στις 31.12.2006 | 67 | 8 | 75 | 64 | 6 | 70 |

2007 | Συνεισφορές 2007 | | | | 2.690 | 410 | 3.100 |

| Τόκοι και άλλα έσοδα | | | | 10 | | 10 |

| Εισπράξεις | | | | 60 | | 60 |

| Πληρωμές | | | | -2.760 | -410 | -3.170 |

| Υπόλοιπο στις 31.12.2007 | | | | 64 | 6 | 70 |

* ποσά διαθέσιμα για επιχειρήσεις | *** εκ των οποίων συνεισφορές 2005 ύψους 180,4 εκατομμυρίων ευρώ που καταβλήθηκαν στα τέλη Δεκεμβρίου 2004 |

** όπως τροποποιήθηκε από την ΕΤΕ (βλ. έγγρ. του Συμβουλίου αριθ. 161/05 ΑΚΕ) | **** με εξαίρεση συνεισφορές 2006 ύψους 1,4 εκατομμυρίων ευρώ |

Παράρτημα 5

ΣΥΝΕΙΣΦΟΡΕΣ ΣΤΟ ΕΤΑ ΓΙΑ ΤΟ ΟΙΚΟΝΟΜΙΚΟ ΕΤΟΣ 2006 (ευρώ)

ΧΩΡΑ | ΚΛΙ-ΜΑ-ΚΑ | 1η δόση | 2η δόση | 3η δόση | ΣΥΝΟΛΟ |

| | Καταβλή-θηκε στην | καταβλήθηκε στην | προς καταβολή στην | προς καταβολή στην | προς καταβολή στην | προς καταβολή στην | των |

| % | ΕΤΕ | Επιτροπή | ΕΤΕ | Επιτροπή | ΕΤΕ | Επιτροπή | δόσεων |

ΓΕΡΜΑΝΙΑ | 23,36 | 14.016.000 | 327.040.000 | 23.360.000 | 212.576.000 | 4.672.000 | 46.720.000 | 628.384.000 |

ΒΕΛΓΙΟ | 3,92 | 2.352.000 | 54.880.000 | 3.920.000 | 35.672.000 | 784.000 | 7.840.000 | 105.448.000 |

ΔΑΝΙΑ | 2,14 | 1.284.000 | 29.960.000 | 2.140.000 | 19.474.000 | 428.000 | 4.280.000 | 57.566.000 |

ΙΣΠΑΝΙΑ | 5,84 | 3.504.000 | 81.760.000 | 5.840.000 | 53.144.000 | 1.168.000 | 11.680.000 | 157.096.000 |

ΓΑΛΛΙΑ | 24,30 | 14.580.000 | 340.200.000 | 24.300.000 | 221.130.000 | 4.860.000 | 48.600.000 | 653.670.000 |

ΕΛΛΑΔΑ | 1,25 | 750.000 | 17.500.000 | 1.250.000 | 11.375.000 | 250.000 | 2.500.000 | 33.625.000 |

ΙΡΛΑΝΔΙΑ | 0,62 | 372.000 | 8.680.000 | 620.000 | 5.642.000 | 124.000 | 1.240.000 | 16.678.000 |

ITAΛΙΑ | 12,54 | 7.524.000 | 175.560.000 | 12.540.000 | 114.114.000 | 2.508.000 | 25.080.000 | 337.326.000 |

ΛΟΥΞΕΜΒΟΥΡΓΟ | 0,29 | 174.000 | 4.060.000 | 290.000 | 2.639.000 | 58.000 | 580.000 | 7.801.000 |

ΚΑΤΩ ΧΩΡΕΣ | 5,22 | 3.132.000 | 73.080.000 | 5.220.000 | 47.502.000 | 1.044.000 | 10.440.000 | 140.418.000 |

ΠΟΡΤΟΓΑΛΙΑ | 0,97 | 582.000 | 13.580.000 | 970.000 | 8.827.000 | 194.000 | 1.940.000 | 26.093.000 |

ΗΝΩΜ. ΒΑΣΙΛΕΙΟ | 12,69 | 7.614.000 | 177.660.000 | 12.690.000 | 115.479.000 | 2.538.000 | 25.380.000 | 341.361.000 |

ΑΥΣΤΡΙΑ | 2,65 | 1.590.000 | 37.100.000 | 2.650.000 | 24.115.000 | 530.000 | 5.300.000 | 71.285.000 |

ΦΙΝΛΑΝΔΙΑ | 1,48 | 888.000 | 20.720.000 | 1.480.000 | 13.468.000 | 296.000 | 2.960.000 | 39.812.000 |

ΣΟΥΗΔΙΑ | 2,73 | 1.638.000 | 38.220.000 | 2.730.000 | 24.843.000 | 546.000 | 5.460.000 | 73.437.000 |

ΣΥΝΟΛΟ | 100,00 | 60.000.000 | 1.400.000.000 | 100.000.000 | 910.000.000 | 20.000.000 | 200.000.000 | 2.690.000.000 |

[1] ΕΕ L 83 της 1.4.2003, σ. 1.

[2] Χώρες της Αφρικής, της Καραϊβικής και του Ειρηνικού.

[3] Υπερπόντιες χώρες και εδάφη.

[4] ΕΕ L 83 της 1.4.2003, σ. 1.

[5] Ανακοίνωση της Επιτροπής – Ευρωπαϊκό Ταμείο Ανάπτυξης (ΕΤΑ) – Εκτίμηση αναλήψεων υποχρεώσεων, πληρωμών και συνεισφορών προς καταβολή από τα κράτη μέλη (COM(2005) 542 τελικό της 4.11.2005).

[6] Με εξαίρεση συνεισφορές ύψους 1,4 εκατομμυρίων ευρώ το 2006

[7] με βάση την υπόθεση ότι περίπου 1.000 εκατομμύρια ευρώ θα αποδεσμευτούν και θα αναληφθούν εκ νέου το 2006 και το 2007.

[8] Βλ. επίσης σημείο 1.2.3

[9] (CDE) Κέντρο ανάπτυξης επιχειρήσεων

[10] Τεχνικό κέντρο για τη γεωργική και αγροτική ανάπτυξη

[11] Συνέλευση Ίσης Εκπροσώπησης

[12] Τεχνική βοήθεια

--------------------------------------------------